რუსულ-ამერიკული „სტარტი“ სენატის სამსჯავროზე
ხელშეკრულებაში არ არის დაწესებული შეზღუდვები მოკლე რადიუსის ტაქტიკურ ბირთვულ იარაღზე
მკაფიო არჩევანი სენატორების წინაშე პრეზიდენტ ობამას ადმინისტრაცია ქვეყნის სენატს რუსეთთან დადებული ახალი ბირთვული ხელშეკრულების, იგივე „სტარტის“ რატიფიცირებისკენ მოუწოდებს. სახელმწიფო მდივანმა ჰილარი კლინტონმა სენატის საგარეო ურთიერთობათა კომიტეტის წევრებს განუცხადა, რომ მათ წინაშე აბსოლუტურად მკაფიო არჩევანი დგას. განაცხადა ჰილარი კლინტონმა. არმიის შტაბების გაერთიანებული კომიტეტის თავმჯდომარემ ადმირალმა მაიკ მალენმა ხელშეკრულებასთან დაკავშირებით სამხედრო თვალსაზრისი განავითარა. განაცხადა მალენმა. ოფიციალური პირების განცხადებით, ხელშეკრულება არ შეიცავს რაიმე აკრძალვას შეერთებული შტატების რაკეტსაწინააღმდეგო პროგრამასთან დაკავშირებით. თუმცა, თავდაცვის მდივან რობერტ გეითსის განცხადებით, ეს პროგრამა არ არის მიმართული რუსეთის წინააღმდეგ, არამედ მისი მიზანი ირანიდან და ჩრდილოეთ კორეიდან მომდინარე საფრთხეების შეკავებაა. ზოგიერთი სენატორი არსებულ ხელშეკრულებას, იმის გამოც აკრიტიკებს, რომ მასში არ არის დაწესებული შეზღუდვები მოკლე რადიუსის ტაქტიკურ ბირთვულ იარაღზე. როგორც ჩანს, ეს ნაკლოვანება ადმირალ მალენსაც აქვს გაცნობიერებული. განაცხადა მალენმა. ამასთანავე, ხელისუფლების წარმომადგენლების განცხადებით, მათ უკვე აცნობეს რუსეთს, რომ სურთ ცალკე ხელშეკრულების გაფორმება ტაქტიკური ბირთვული იარაღის შემცირების შესახებაც. სენატორთა ის ნაწილი, ვინც ხელშეკრულებას მხარს უჭერს, იმედოვნებს, რომ დოკუმენტის რატიფიცირება უახლოეს რამდენიმე თვეში მოხერხდება.